text: Esbjerg-ikon mister rekorden for flest superligakampe
  22 oktober 2016 kl. 11.31
  Hans Henrik Andreasen, 37-årig tidligere Esbjerg-spiller, havde indtil fredag aften rekorden for flest superligakampe i Danmark - nu har den tidligere Vejle- og nuværende AaB-spiller Rasmus Würtz den værdighed.
  Da superligakampen mellem Aab og FC Nordsjælland fredag aften gik i gang overtog Rasmus Würtz værdigheden som den spiller, der har rekorden for flest spillede superligakampe i Danmark fra Hans Henrik Andreasen, 37-årig tidligere Esbjerg-spiller.
  Rasmus Würtz har nu spillet 398 kampe i superligaen, mens Hans Henrik Andreasen opnåede 397 kampe.
  Mens 33-årige Rasmus Würtz fremover sætter ny rekord hver gang han spiller i superligaen, så har EfB-ikonet Hans Henrik Andreasen spillet sin sidste superligakamp. Den 29. maj i år sluttede hans karriere i superligaen i kamp for Hobro.
  Hans Henrik Andreasen med ialt 397 superligakampe fordelt på de tre klubber Esbjerg, OB og Hobro er dog fortsat aktiv på fodboldbanen som spillende assistenttræner i Danmarksserie-klubben Ringkøbing.
  Trods kultstatus hos Esbjergs fans fik Hans Henrik Andreasen sidste efterår ikke forlænget sin kontrakt med Esbjerg fB, hvorfor han i foråret spillede for Hobro på en korttids-aftale.
  Rasmus Würtz skriver sig ind i historiebøgerne! 398 #sldk kampe for @aabsportdk, @FCKobenhavn &amp; @vejle_b pic.twitter.com/oyK8OEbnLd
  
  